|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/25-02/6  URBROJ: 2170-27-03-01/10-25-1  Matulji, 07.03.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije**

Poštovani,

u privitku dostavljamo prijedlog Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela i Pročelnica Jedinstvenog upravnog odjela Irena Gauš.

OPĆINSKI NAČELNIK

Vedran Kinkela, v.r.

**OBRAZLOŽENJE**

**Prijedloga Odluke o kriterijima za ostvarivanje prava na**

**sufinanciranje troškova programa predškolskog odgoja**

**i obrazovanja u ustanovama drugih osnivača te u**

**obrtima na području Primorsko-goranske županije**

PRAVNA OSNOVA

Članak 2. Zakona o predškolskom odgoju i obrazovanja („Narodne novine“ broj 10/97, 107/07, 94/13, 98/19, 57/22, 101/23), članak 37. Zakona o dadiljama („Narodne novine“ broj 37/13 i 98/19), članak 6. Odluke o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja i naobrazbe u Primorsko-goranskoj županiji („Službene novine Primorsko-goranske županije“ broj 10/11).

ANALIZA STANJA I PITANJA KOJA SE UREĐUJU

Općina Matulji prijedlogom odluke dodatno regulira kriterije za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije.

Odlukom se regulira status korisnika i visina sufinanciranja.

FINANCIJSKI UČINAK

Za provedbu ove Odluke bit će osigurana sredstva u Proračunu Općine Matulji.

OPĆINSKI NAČELNIK

Vedran Kinkela, v.r.

Na temelju članka 2. Zakona o predškolskom odgoju i obrazovanja („Narodne novine“ broj 10/97, 107/07, 94/13, 98/19, 57/22, 101/23), članka 37. Zakona o dadiljama („Narodne novine“ broj 37/13 i 98/19), članka 6. Odluke o utvrđivanju mjerila za osiguranje sredstava za zadovoljavanje javnih potreba u djelatnosti predškolskog odgoja i naobrazbe u Primorsko-goranskoj županiji („Službene novine Primorsko-goranske županije“ broj 10/11) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/ 14, 29/14, 4/15 - pročišćeni tekst, 39/15, 7/18, 6/21 i 23/21) Općinsko vijeće Općine Matulji na sjednici održanoj dana \_\_\_\_\_\_\_\_\_\_ 2025.godine donijelo je

**ODLUKU**

**O KRITERIJIMA ZA OSTVARIVANJE PRAVA NA  
SUFINANCIRANJE TROŠKOVA PROGRAMA PREDŠKOLSKOG ODGOJA  
I OBRAZOVANJA U USTANOVAMA DRUGIH OSNIVAČA TE U  
OBRTIMA NA PODRUČJU PRIMORSKO-GORANSKE ŽUPANIJE**

**I. OPĆE ODREDBE**

**Članak 1.**

1) Ovom Odlukom o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije (u daljnjem tekstu: Odluka) utvrđuju se uvjeti, mjerila te postupak za ostvarivanje prava na sufinanciranje kao i visina sufinanciranja programa predškolskog odgoja i obrazovanja u ustanovama drugih osnivača registriranim za obavljanje djelatnosti predškolskog odgoja i obrazovanja te obrtima registriranim za čuvanje djece, koji djelatnost obavljaju na području Primorsko-goranske županije.

2) Odredbe ove Odluke koje se odnose na roditelje, odnose se i na skrbnike i udomitelje (u daljnjem tekstu „korisnici“).

3) Tijelo nadležno za rješavanje je upravno tijelo Općine Matulji nadležno za poslove predškolskog odgoja i obrazovanja (u daljnjem tekstu „nadležno tijelo“).

**Članak 2.**

1) Uvjeti za ostvarivanje prava su:

1. dijete i oba roditelja, odnosno dijete i jedan roditelj ukoliko se radi o jednoroditeljskoj obitelji, imaju prijavljeno prebivalište odnosno prijavljeno stalno boravište (za strane državljane) na istoj adresi području Općine Matulji,
2. za oba roditelja, odnosno jednog roditelja ukoliko se radi o jednoroditeljskoj obitelji, adresa prebivališta evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezna uprava,
3. zaposlenost oba roditelja djeteta, odnosno jednog roditelja ukoliko se radi o jednoroditeljskoj obitelji te roditelja skrbnika ukoliko se radi o samohranom roditelju,
4. da je podnijeta prijava ili zahtjev za upis djeteta u Dječji vrtić Matulji, ali upis nije ostvaren uslijed nedostatka kapaciteta,
5. uredno cijepljenje protiv bolesti iz Programa obveznih cijepljenja, s iznimkom djece koja imaju kontraindikacije na pojedina cijepljenja.

2) Uvjeti iz stavka 1. moraju biti ispunjeni kumulativno.

3) Iznimno od stavka 1. točke 5., pravo na sufinanciranje može se ostvariti i u slučaju kada se uslijed posebnih okolnosti u interesu djeteta preporuča upis djeteta u neku drugu ustanovu ili obrt za čuvanje djece.

4) Roditelji koji imaju status redovnog učenika ili studenta izjednačavaju se sa zaposlenim roditeljima.

**II. VISINA SUFINANCIRANJA**

**Članak 3.**

1) Općina Matulji sufinancirat će troškove programa (ekonomska cijena) u ustanovama drugih osnivača te u obrtima na području Primorsko-goranske županije iz članka 1. ove Odluke u koje su upisana djeca odnosno cijene usluge koju plaćaju ili bi trebali plaćati korisnici.

2) Maksimalan iznos sufinanciranja ne može biti veći od razlike između ekonomske cijene i cijene koju plaćaju korisnici za istovjetni program u Dječjem vrtiću Matulji odnosno veći od iznosa sufinanciranja programa predškolskoj odgoja i obrazovanja iz Proračuna Općine Matulji utvrđen odlukom Općinskog vijeća kojom se uređuje cijena usluge u Dječjem vrtiću Matulji pri čemu cijena koju plaćaju korisnici ne može biti niža od cijene usluge koja se plaća za istovjetni program u Dječjem vrtiću Matulji.

**III. NAČIN OSTVARIVANJA PRAVA NA SUFINANCIRANJE**

**Članak 4.**

1) Zahtjev za ostvarivanje prava na sufinanciranje troškova programa predškolskog odgoja i obrazovanja podnosi se za svaku pedagošku godinu.

2) Uz zahtjev se prilažu dokumenti kojima se dokazuje ispunjavanje uvjeta iz ove Odluke.

**Članak 5.**

1) Iznimno od odredbi članka 2. Općina Matulji sufinancirat će troškove programa u ustanovama drugih osnivača te u obrtima na području Primorsko-goranske županije iz članka 1. ove Odluke i kada nije podnijeta prijava za upis djeteta u Dječji vrtić Matulji u slučajevima:

1. kada se radi o djetetu pripadniku nacionalne manjine upisanom u ustanovu ili obrt iz članka 1.ove Odluke u program prilagođen istoj nacionalnoj manjini, a koji se ne provodi u Dječjem vrtiću Matulji,
2. kada se radi posebno opravdanim pedagoškim razlozima i interesu djeteta preporuča upis djeteta u pravnu osobu iz članka 1. ove Odluke ili nastavak pohađanja predškolskog odgoja u pravnoj osobi iz članka 1. ove Odluke,
3. u slučaju kada je potreba za smještajem djeteta u predškolsku ustanovu ili obrt nastala nakon proteka upisnog postupka u Dječji vrtić Matulji, a u trenutku podnošenja zahtjeva nema slobodnih kapaciteta u Dječjem vrtiću Matulji.

2) Uz zahtjev za ostvarivanjem prava temeljem stavka 1. ovog članka prilažu se dokumenti kojima se dokazuje ispunjavanje uvjeta za sufinanciranje.

**Članak 6.**

1) Ako podaci iskazani u zahtjevu nisu potpuni i/ili nisu dostavljeni svi prilozi navedeni u obrascu, podnositelj zahtjeva dužan je na traženje nadležnog tijela dopuniti zahtjev i/ili dostaviti tražene priloge u roku od 15 dana od dana dostave poziva za dopunu.

2) Nadležno tijelo, radi pojašnjenja ili utvrđivanja činjeničnog stanja nužnog za donošenje odluke, ovlašteno je od podnositelja zahtjeva zatražiti dodatnu dokumentaciju u roku iz stavka 1.ovog članka.

3) Smatrat će se da je podnositelj zahtjeva odustao od zahtjeva ako dopunjeni zahtjev odnosno traženi prilozi ne budu dostavljeni u roku iz prethodnog stavka ovog članka.

4) Nadležno tijelo, radi pojašnjenja ili utvrđivanja činjeničnog stanja nužnog za donošenje odluke, ovlašteno je prikupljati dokaze iz vlastitih evidencija ili evidencija drugih javnih tijela.

**Članak 7.**

1) O zahtjevu za ostvarivanje prava na sufinanciranje odlučuje se rješenjem u roku od 30 dana od dana podnošenja urednog zahtjeva temeljem podataka i dokumentacije iz zahtjeva kao i podataka iz službenih evidencija nadležnog tijela i evidencija drugih javnopravnih tijela, koje vrijedi za tekuću pedagošku godinu.

2) Ostvarivanje prava na sufinanciranje u pravilu započinje teći od prvog dana sljedećeg mjeseca nakon podnošenja zahtjeva.

3) Iznimno, korisnik započinje s ostvarivanjem prava i za mjesec u kojem je podnio zahtjev ukoliko je zahtjev podnesen do desetog dana u mjesecu, pod uvjetom da je korisnik već započeo koristiti usluge ustanove ili obrta iz članka 1. ove Odluke.

**Članak 8.**

S ustanovama i/ili obrtima, u koje su djeca koja su ostvarila pravo na sufinanciranje upisana, Općina Matulji zaključit će ugovor o sufinanciranju.

**Članak 9.**

1) Korisnik je dužan odmah, a najkasnije u roku od 8 dana, prijaviti svaku promjenu činjenice koja bi utjecala na ostvarivanje prava, a koje se odnose na promjenu prebivališta ili radno pravnog statusa.

2) U slučaju da se temeljem podataka iz stavka 1. odnosno drugih podataka s kojima raspolaže nadležno tijelo utvrdi da su se promijenile činjenice i okolnosti koje su utjecale na ostvarivanje prava, a odnose se na promjenu prebivališta ili radno pravnog statusa, korisniku će se ukinuti pravo na sufinanciranje a isplaćeni iznos na ime sufinanciranja od razdoblja promjene činjenice i okolnosti do ukidanja prava na sufinanciranje bit će obvezan vratiti u Proračun Općine Matulji.

3) U slučaju da se temeljem podataka s kojima raspolaže nadležno tijelo utvrdi da je korisnik kod podnošenja zahtjeva dao netočne podatke koje su utjecale na ostvarivanje prava, poništiti će se rješenje kojim je korisnik ostvario pravo na sufinanciranje, a isplaćen iznos na ime sufinanciranja biti će obvezan vratiti u Proračun Općine Matulji.

**Članak 10.**

Općina Matulji zadržava pravo odbijanja zahtjeva za sufinanciranje korisnika koji podnosi zahtjev u trenutku kada za to ne postoje dostatna sredstva u Proračunu, a zahtjev se razmatra ponovo kada sredstva budu osigurana izmjenama Proračuna za tekuću godinu.

**IV. PRIJELAZNE I ZAVRŠNE ODREDBE**

**Članak 11.**

1) Ova Odluka objavit će se u „Službenim novinama Općine Matulji“ a stupa na snagu 1. lipnja 2025. godine.

2) Stupanjem na snagu ove Odluke prestaje važiti Odluka o kriterijima za sufinanciranje smještaja djece u predškolskim ustanovama u ostalim gradovima i općinama Primorsko-goranske županije te obrtima za obavljanje djelatnosti predškolskog odgoja i obrtima sa registriranom djelatnošću dadilje na području Primorsko-goranske županije („Službene novine Primorsko-goranske županije“ broj 26/21).

KLASA:

URBROJ:

Matulji,

**OPĆINSKO VIJEĆE OPĆINE MATULJI**

**Predsjednica Općinskog vijeća**

**Iva Letina**