|  |  |  |
| --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  |
| http://matulji.hr/pocetna/wp-content/uploads/2014/01/logo_opcina_matulji.png | **O OPĆINA MATULJI** | | |

KLASA: 240-08/25-01/2

URBROJ: 2170-27-02/1-25-4

Matulji, 07.03.2025. godine

|  |  |
| --- | --- |
|  |  |

**OPĆINSKO VIJEĆE**

* **ovdje -**

**PREDMET: Godišnji plan razvoja sustava civilne zaštite na području Općine Matulji u**

**2025. godini**

Poštovani,

Na temelju članka 43. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18,  6/21, 23/21 i 36/23) podnosim Općinskom vijeću Općine Matulji na razmatranje i usvajanje Prijedlog Godišnjeg plana razvoja sustava civilne zaštite na području Općine Matulji u 2025. godini.

Izvjestitelji na radnim tijelima te sjednici Općinskog vijeća biti će Zamjenik općinskog načelnika Eduard Baćić i predstavnik Javne vatrogasne postrojbe Opatija.

OPĆINSKI NAČELNIK

Vedran Kinkela, v.r.

OBRAZLOŽENJE

PRIJEDLOGA GODIŠNJEG PLANA RAZVOJA SUSTAVA CIVILNE ZAŠTITE NA PODRUČJU OPĆINE MATULJI U 2025. GODINI

Sustav civilne zaštite uređen je Zakonom o sustavu civilne zaštite („Narodne novine“ broj, 82/15 i 118/18 i 31/20, 20/21 i 114/22). Odredbama navedenog zakona obuhvaćene su mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju RH od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja (članak 5. stavak 1. Zakona o sustave civilne zaštite.

Člankom 17. stavak 1. Zakona o sustavu civilne zaštite („ Narodne novine“ broj 82/15 i 118/18 i 31/20, 20/21 I 114/22) određeno je da predstavničko tijelo na prijedlog izvršnog tijela jedinica lokalne samouprave u postupku razmatra i usvaja godišnju Analizu stanja i godišnji Plan razvoja sustava civilne zaštite s financijskim pokazateljima.

Na temelju Analize o stanju sustava civilne zaštite na području Općine Matulji za 2024. godinu donesen je Plan razvoja sustava civilne zaštite na području Općine Matulji za 2025. godinu.

Godišnji plan razvoja sustava civilne zaštite na području Općine Matulji za 2025. godinu upućen je u proceduru savjetovanja sa zainteresiranom javnošću je na sjednicu Stožera civilne zaštite te proslijeđen Općinskom načelniku radi utvrđivanja prijedloga i upućivanja Općinskom vijeću na raspravu usvajanje.

Matulji, 07.03.2025.

OPĆINSKI NAČELNIK

Vedran Kinkela v.r.

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU OPĆINE MATULJI ZA 2025. GODINU**

Na temelju članka 17. stavak 1. Zakona o sustavu civilne zaštite (»Narodne novine« broj 82/15, 118/18, 31/20 i 20/21) i članka 32. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15-pročišćeni tekst, 39/15 i 7/18, 6/21 i 23/21), Općinsko vijeće Općine Matulji je na sjednici održanoj dana \_\_\_\_\_\_\_\_\_\_\_\_\_\_ 2025. godine donijelo je

PLAN RAZVOJA SUSTAVA CIVILNE ZAŠTITE OPĆINE MATULJI ZA 2025. GODINU

I.

Planom razvoja sustava civilne zaštite Općine Matulji za 2025. godinu utvrđuju se zadaće i aktivnosti tijela Općine Matulji i operativnih snaga civilne zaštite na području općine Matulji u 2025. godini.

Aktivnosti i zadaće planiraju se na osnovi Smjernica za organizaciju i razvoj sustava civilne zaštite na području općine Matulji za razdoblje 2023.-2026. godine koje su usvojene na sjednici Općinskog vijeća održanoj 29. studenog 2022. godine (KLASA:214-01/22-01/0009, URBROJ:2170/-27-01/1-22-2) i Analize stanja sustava civilne zaštite na području općine Matulji u 2024. godini.

**AKTIVNOSTI TIJELA OPĆINE MATULJI**

II.

Tijekom 2025. godinu OPĆINSKO VIJEĆE razmatrat će i donijeti slijedeće dokumente:

* Analizu stanja sustava civilne zaštite na području općine za 2024. godinu s izvodom iz Proračuna za razvoj civilne zaštite za 2024. godinu.
* Plan razvoja sustava civilne zaštite Općine za 2025. godinu s izvodom iz Proračuna za razvoj civilne zaštite za 2025. godinu.
* Izvješće o izvršenju Plana djelovanja u području prirodnih nepogoda za 2024. godinu.

III.

Tijekom 2025. godine OPĆINSKI NAČELNIK razmatrat će i donijeti slijedeće dokumente:

* Plan operativne provedbe Programa aktivnosti u provedbi posebnih mjera zaštite od požara od interesa za RH u 2025. godini za Općinu Matulji i
* Plan čišćenja cestovnog pojasa od lakozapaljivih tvari nerazvrstanih cesta Općine Matulji za 2025. godinu.

**AKTIVNOSTI OPERATIVNIH SNAGA CIVILNE ZAŠTITE**

IV.

STOŽER CIVILNE ZAŠTITE planira tijekom 2025. godine slijedeće aktivnosti:

• Donosi Plan rada Stožera civilne zaštite za 2025. godinu.

• Program obilježavanja Dana CZ – 1. ožujka.

• Priprema i na sjednicama Stožera donosi prijedloge dokumenata koji su u nadležnosti donošenja Općinskog vijeća i Načelnika Općine.

• Provodi odluke i preporuke Nacionalnog Stožera CZ

• Provodi aktivnosti vezane uz nastalu situaciju na istoku Europe, a sukladno Odlukama i napucima Vlade RH, Stožera CZ RH, ravnateljstva CZ, Županijskog stožera CZ kao i potrebama JLS.

V.

Planirano je educiranje i uvježbavanje za povjerenike CZ i kao i osposobljavanje Načelnika stožera i Općinskog načelnika te članova stožera koji nisu u organizaciji Područnog ureda CZ.

Postojeća četiri tunelska skloništa dopunske zaštite u mjestu Matulji voditelj skloništa će redovno tijekom godine pregledavati i izvješće dostavljati načelniku Stožera CZ Općine.

VI.

DOBROVOLJNO VATROGASNO DRUŠTVO "KRAS" ŠAPJANE planira aktivnosti po Planu operativne provedbe Programa u provedbi posebnih mjera zaštite od požara od interesa za RH u 2025. godini za općinu Matulji (dežurstva i ophodnje). Vršit će uvježbavanje gašenja požara i spašavanje te edukacija mladeži DVD-a. Radit će se na edukaciji stanovništva o provedbi preventivnih mjera zaštite od požara, s naglaskom na rubna dijelove naselja prema šumskim područjima.

VII.

JAVNA VATROGASNA POSTROJBA OPATIJA Provodi temeljne aktivnosti Postrojbe sukladno zakonskim propisima, te usvojenim Programom rada i razvoja JVP Opatija za 2025. godinu. JVP Opatija izraditi će Plan operativne provedbe Programa aktivnosti u provedbi posebnih mjera zaštite od požara od interesa za RH u 2025. godini za Općinu Matulji i dostavlja ga Stožeru CZ Općine. Također JVP Opatija će sudjelovati u pripremi i uvježbavanju DVD " KRAS" Šapjane u gašenju požara i spašavanja. Značajnu požnju usmjerit će na provođenju preventivnih mjera zaštite od požara .

VIII.

GRADSKO DRUŠTVO CRVENOG KRIŽA OPATIJA AKTIV CRVENOG KRIŽA MATULJI planira edukaciju mladeži i pomlatka putem tečaja Prve pomoći koji će sudjelovati na natjecanju ekipa Prve pomoći na nivou gradskog društva Crvenog križa Opatija. Pored toga planira se sudjelovanje u planskim aktivnostima GD Crvenog križa Opatija, te u aktivnostima Socijalnog vijeća Općine Matulji.

**PRAVNE OSOBE U SUSTAVU CIVILNE ZAŠTITE**

IX.

U sklopu dana CZ održati će se susret s pravnim osobama od interesa za sustav CZ, radi upoznavanja istih sa njihovim zadaćama u uvjetima velike nesreće ili katastrofe na području Općine Matulji.

**OSTALE AKTIVNOSTI U SUSTAVU CIVILNE ZAŠTITE**

PLANIRANJE U PROSTORU

X.

Kod svih izmjena i dopuna Prostornog plana Općine potrebno je obuhvatiti mjere zaštite i spašavanja sukladno važećim zakonskim propisima s ciljem preventivnog djelovanja u prostoru radi smanjenja rizika za ljude i sprječavanja većih materijalnih šteta kao posljedice prirodnih ili tehnoloških nesreća.

EDUKACIJA GRAĐANA

XI.

U organizaciji Općine Matulji, Nastavnog zavoda za javno zdravstvo PGŽ i GD Crvenog križa Opatija - Aktiva Crvenog križa Matulji održat će se godišnji preventivni zdravstveni program.

SUSTAV UZBUNJIVANJA

XII.

Testiranje sirene za uzbunjivanje stanovništva vršit će kontinuirano u 12,00 sati, prve subote u mjesecu, prema planu ŽC 112.

**SLUŽBE I PRAVNE OSOBE KOJE SE CIVILNOM ZAŠTITOM BAVE U OKVIRU REDOVNE DJELATNOSTI**

XIII.

Civilnom zaštitom će se u okviru redovne djelatnosti u 2025. godini baviti slijedeće službe i pravne osobe:

1. PVZ Liburnije (JVP Opatija, DVD „Kras“ Šapjane)
2. Gradsko društvo crvenog križa Opatija
3. MUP RH
4. Hrvatska Gorska služba spašavanja – stanica Rijeka, traganja i spašavanje
5. Park prirode «Učka», motrilačka služba
6. Veterinarska stanica Rijeka, zbrinjavanje životinja
7. NZZJZ
8. Hitna medicinska pomoć
9. "Crikvenica-Opatija-EKO" - (dezinfekcija, dezinsekcija i deratizacija)
10. Udruga "Lisina avantura" - motrilačka služba

XIV.

FINANCIJSKI UČINCI PROVEDBE PLANA ZA TROGODIŠNJE RAZDOBLJE

**IZVOD IZ PRORAČUNA ZA RAZVOJ SUSTAVA CIVILNE ZAŠTITE**

**OPĆINE MATULJI U 2025. GODINI**

|  |  |  |
| --- | --- | --- |
| Red. br. | OPIS POZICIJE | PLAN |
|
| 1. | **VATROGASTVO** | **657.069,00** |
| 1.1. | Javna vatrogasna postrojba Opatija | 526.424,00 |
|  | Minimalni standard - Redovni rad | 135.021,00 |
|  | Iznad standarda - tekući izdaci | 373.164,00 |
|  | Iznad standarda - kapitalna ulaganja | 18.239,00 |
| 1.2. | Dobrovoljno vatrogasno društvo Kras | 130.645,00 |
|  | Redovni rad | 125.335,00 |
|  | Posebne mjere zaštite od požara | 5.310,00 |
| 2. | CIVILNA ZAŠTITA | **6.640,00** |
| 2.1. | Civilna zaštita – tekući rashodi | 1.990,00 |
| 2.2. | Tekuće donacije | 1.330,00 |
| 2.3. | Intelektualne usluge | 3.320,00 |
| 3. | SLUŽBE I PRAVNE OSOBE KOJE SE CIVILNOM ZAŠTITOM BAVE U OKVIRU REDOVNE DJELATNOSTI | **96.203,00** |
|
| 3.1. | Hrvatska Gorska služba spašavanja - stanica Rijeka | 2.000,00 |
| 3.2. | Park prirode Učka | 500,00 |
| 3.3. | Veterinarske usluge (higijeničarske i suzbijanje bjesnoće) | 25.000,00 |
| 3.4. | Hitna medicinska pomoć (dežurstvo u Cambierievoj ulici, Rijeka) | 5.440,00 |
| 3.5. | GD Crvenog križa Opatija | 51.608,00 |
| 3.6. | Udruga Lisina avantura Matulji | 2.655,00 |
| 3.7. | Dezinfekcija, dezinsekcija i deratizacija - Crikvenica-Opatija-Eko, usluge | 9.000,00 |
|  | **SVEUKUPNO ZA SUSTAV CIVILNE ZAŠTITE** | **759.912,00** |

**ZAVRŠNE ODREDBE**

XV.

Plan razvoja sustava civilne zaštite Općine Matulji za 2025. godinu stupa na snagu osam (8) dana od dana objave u „Službenim novinama Općine Matulji“.

Plan razvoja sustava civilne zaštite Općine Matulji za 2025. godinu objavljuje se na mrežnim stranicama Općine Matulji.

|  |
| --- |
|  |

KLASA:240-08/25-01/2

URBROJ:2170-27-01/1-

Matulji,

OPĆINSKO VIJEĆE OPĆINE MATULJI

PREDSJEDNICA

Iva Letina

Na temelju članka 17. stavak 1. Zakona o sustavu civilne zaštite (»Narodne novine« broj 82/15, 118/18, 31/20, 20/21 i 114/22) i članka 32. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15-pročišćeni tekst, 39/15 i 7/18, 6/21, 23/21 i 36/23), Općinsko vijeće Općine Matulji je na sjednici održanoj dana \_\_\_\_\_\_\_\_\_\_\_\_\_\_ 2025. godine donijelo je

**Z A K LJ U Č A K**

I.

Usvaja se Analiza stanja sustava civilne zaštite na području Općine Matulji u 2024. godini.

II.

Usvaja se Plan razvoja sustava civilne zaštite na području Općine Matulji u 2025.godini.

III.

Plan razvoja sustava civilne zaštite na području Općine Matulji u 2025.godini objaviti će se na mrežnim stranicama Općine Matulji te „Službenim novinama Općine Matulji“.

KLASA:240-08/25-01/2

URBROJ:2170-27-01/1-24-

Matulji,

OPĆINSKO VIJEĆE OPĆINE MATULJI

PREDSJEDNICA

Iva Letina