|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 400-07/23-01/0013  URBROJ: 2170-27-02/1-25-5  Matulji, 28.02.2025. godine | | |

**OPĆINSKO VIJEĆE**

**- ovdje-**

**PREDMET:** **Izvješće o izvršenju Programa utroška sredstava šumskog doprinosa u 2024. godini**

Poštovani,

u privitku dostavljam Izvješće o izvršenju Programa utroška sredstava šumskog doprinosa u 2024. godini sa zaključkom o prihvaćanju navedenog izvješća.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak.

OPĆINSKI NAČELNIK

Vedran Kinkela, v.r.

**OBRAZLOŽENJE**

Člankom 69. Zakona o šumama („Narodne novine“ broj 68/18, 115/18, 98/19, 32/20, 145/20, 101/23 i 36/24) propisano je da se sredstva šumskoga doprinosa uplaćuju se na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture. Istim je člankom uređeno da su radi namjenskog korištenja i kontrole utroška sredstava šumskog doprinosa jedinice lokalne samouprave dužne donijeti Program utroška sredstava šumskog doprinosa.

Člankom 5. Pravilnika o načinu obračuna i postupku uplate šumskog doprinosa („Narodne novine“ broj 128/24) propisano je da se jedinice lokalne samouprave dužne na vlastitim internetskim stranicama objaviti izvješće o prikupljenim i utrošenim sredstvima do 30. lipnja tekuće godine za prethodnu godinu, kao i da izvješće mora obavezno sadržavati podatke o obveznicima plaćanja šumskog doprinosa, prikupljenim sredstvima te iznosu i namjeni utrošenih sredstava šumskog doprinosa

Program utroška sredstava šumskog doprinosa u 2024. godini donesen je na sjednici Općinskog vijeća 21. prosinca 2023. godine („Službene novine Primorsko-goranske županije“ broj 50/23).

Donesenim Programom utvrđena je namjena utroška sredstava šumskog doprinosa u 2024. godini u skladu s zakonskim odredbama, na način da su planirani prihodi u cijelosti raspoređeni kao izvor financiranja rashoda Proračuna Općine Matulji za 2024. godinu planiranih u okviru Razdjela 002, Glave 00202 Jedinstveni upravni odjel, Program 2014 Program održavanja komunalne infrastrukture, Aktivnost A201405 Održavanje nerazvrstanih cesta u iznosu od 32.000,00 eura.

U 2024. godinu prihodi od šumskog doprinosa ostvareni su u iznosu od 32.190,89 eura. Sredstva su u cijelosti utrošena u okviru Aktivnosti A201405 Održavanje nerazvrstanih cesta u Programu 2014 Program održavanja komunalne infrastrukture planiranih Proračunom Općine Matulji za 2024. godinu.

OPĆINSKI NAČELNIK

Vedran Kinkela, v.r.

Na temelju članka 69. stavka 4. Zakona o šumama („Narodne novine“ broj 68/18, 115/18, 98/19, 32/20, 145/20, 101/23 i 36/24) i članka 43. Statuta Općine Matulji („Službene novine Primorsko-goranske županije“ 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23) podnosim

**IZVJEŠĆE O IZVRŠENJU PROGRAMA UTROŠKA SREDSTAVA ŠUMSKOG DOPRINOSA U 2024. GODINI**

Članak 1.

Program utroška sredstava šumskog doprinosa u 2024. godini donesen je na sjednici Općinskog vijeća 21. prosinca 2023. godine („Službene novine Primorsko-goranske županije“ broj 50/23).

Donesenim Programom utvrđena je namjena utroška sredstava šumskog doprinosa u 2024. godini u skladu s zakonskim odredbama, na način da su planirani prihodi u cijelosti raspoređeni kao izvor financiranja rashoda Proračuna Općine Matulji za 2024. godinu planiranih u okviru Razdjela 002, Glave 00202 Jedinstveni upravni odjel, Program 2014 Program održavanja komunalne infrastrukture, Aktivnost A201405 Održavanje nerazvrstanih cesta u iznosu od 32.000,00 eura.

Članak 2.

Obveznici plaćanja šumskog doprinosa su pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti).

Članak 3.

U 2024. godinu prihodi od šumskog doprinosa ostvareni su u iznosu od 32.190,89 eura.

Sredstva iz stavka 1. ovog članka u cijelosti su utrošena u okviru Aktivnosti A201405 Održavanje nerazvrstanih cesta u Programu 2014 Program održavanja komunalne infrastrukture planiranih Proračunom Općine Matulji za 2024. godinu.

Članak 4.

Ovo Izvješće podnosi se Općinskom vijeću Općine Matulji.

KLASA: 400-07/23-01/0013

URBROJ: 2170-27-02/1-25-4

Matulji, 27.02.2025. godine

OPĆINSKI NAČELNIK

Vedran Kinkela, v.r.

Na temelju članka 32. Statuta Općine Matulji („Službene novine Primorsko-goranske županije“ 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_\_\_\_\_\_ 2025. godine donijelo je sljedeći

**ZAKLJUČAK**

I. Prihvaća se Izvješće o izvršenju Programa utroška sredstava šumskog doprinosa u 2023. godini (KLASA: 400-07/23-01/0013, URBROJ: 2170-27-02/1-25-4, od 27. veljače 2025. godine) koje je sastavni dio ovog Zaključka.

II. Izvješće iz točke I. ovog Zaključka nije predmet objave u „Službenim novinama Općine Matulji“.

III. Ovaj Zaključak stupa na snagu danom donošenja i objavljuje se u „Službenim novinama Općine Matulji“.

KLASA: 400-07/23-01/0013

URBROJ: 2170-27-01/1-25-5

Matulji, \_\_\_\_\_\_\_\_\_2025. godine

OPĆINSKO VIJEĆE OPĆINE MATULJI

PREDSJEDNICA

Iva Letina